ՏԵՂԵԿԱՆՔ – ՀԻՄՆԱՎՈՐՈՒՄ
ԹԱԼԻՆ ՀԱՄԱՅՆՔԻ ԿԱՔԱՎԱՁՈՐ ԲՆԱԿԱՎԱՅՐՈՒՄ ԳՏՆՎՈՂ ՀՈՂԱՄԱՍԸ ՎԱՐՁԱԿԱԼՈՒԹՅԱՆ ԻՐԱՎՈՒՆՔՈՎ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՄԱՍԻՆ 
 
Թալին համայնքի ավագանու քննարկմանը ներկայացվող  որոշման նախագիծը մշակվել է ՀՀ օրենքի 18-րդ հոդվածի առաջին մասի 21-րդ կետով, ՀՀ կառավարության 12.04.2001թ. N-286 որոշմամբ հաստատված  «Պետական և համայնքային սեփականություն հանդիսացող հողամասերի տրամադրման կարգ»-ի  44-րդ կետի «Ը» - ենթակետով, հիմք ընդունելով 22.09.2020թ-ի  ՀՀ Տարածքային կառավարման և ենթակառուցվածքների նախարարության «Օգտակար հանածոների արդյունահանման և(կամ) ընդերքօգտագործման թափոնների վերամշակման թույլտվություն» N ՇԱԹ-29/626, ՀՀ Տարածքային կառավարման և ենթակառուցվածքների նախարարության Լեռնահատկացման ակտ NL-626։
Իրավական ակտի ընդունման նպատակը և կարգավորման անհրաժեշտությունը.	
Նախագծով  նախատեսվում է Թալին համայնքի Կաքավաձոր բնակավայրի վարչական տարածքում գտնվող համայնքային սեփականություն հանդիսացող 02-060-0102-0039 կադաստրային ծածկագրով՝  1․467 հա մակերեսով հողամասը նպատակային  նշանակությունը՝ արդյունաբերության, ընդերքօգտագործման և այլ արտադրական նշանակության, գործառնական նշանակությունը՝ Ընդերքի օգտագործման համար տրամադրված,  վարձակալության իրավունքով  տրամադրելու «ՀԻՍԱԼԳԱԳ» ՍՊ ընկերությանը։
Իրավական ակտի ընդունման կապակցությամբ այլ իրավական ակտերի ընդունման անհրաժեշտության մասին.	
Ավագանու որոշման նախագծի ընդունումն առաջացնում է համայնքի ղեկավարի կողմից   այլ  իրավական ակտերի ընդունման  անհրաժեշտություն։
Իրավական ակտի ընդունման կապակցությամբ  բյուջեում եկամուտների և ծախսերի ավելացման կամ նվազեցման մասին.	
Ավագանու որոշման նախագծի ընդունման կապակցությամբ համայնքի բյուջեում նախատեսվում է եկամուտների ավելացում։
Նախագծով առաջարկվող կարգավորումների բնույթն ու նպատակը.	
Նախագիծը կրում է անհատական  բնույթ և վերաբերում է միայն դրանում նշված հողամասին։ 
Իրավական ակտի կիրառման դեպքում ակնկալվող արդյունքը.	
Նախագծի ընդունման արդյունքում հնարավոր է դառնում հողամասում առանց հորատապայթեցման տուֆի հանք շահագործելը։  	



